Սիրելի՛ ժողովուրդ, Հայաստանի Հանրապետության հպարտ քաղաքացիներ, որեւէ կասկած չկա, որ Հայաստանի պատմության համար նոր ու փառապանծ մի էջ է բացվել: Վերադարձ հնին այլեւս չի լինելու: Մեր երկրում այլեւս տեղ չունեն հուսահատությունն ու անելանելիությունը, մեր երկիրը պինդ կանգնած է իր ոտքերի վրա՝ բաց ճակատով եւ ամուր ողնաշարով: Քաղաքական պրոցեսների այս վերջին շաբաթվա ընթացքում, երբ լարվածությունը հասել էր գագաթնակետին, եղան որոշ քաղաքական դրսեւորումներ, որոնք մեկնաբանվեցին որպես ատելության քարոզ: Ուզում եմ համաժողովրդական շարժման անունից ասել, որ ատելությունը եւ ատելության քարոզը մեր ոճը եւ ոճաբանությունը չեն եւ մեր համոզմամբ՝ Հայաստանում չպիտի տեղ լինի նման երեւույթների համար: